Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 483

2. Néprajzi ismeretek vagy a román nemzetiségi nyelvvel kapcsolatos ismeretek Választható ismeretek A vizsgára történõ felkészülés utolsó évében egy terület – Történeti ismeretek, Kisebbségpolitikai ismeretek, Néprajzi ismeretek, A román nemzetiség nyelvével kapcsolatos ismeretek, Földrajzi ismeretek, Társadalmi ismeretek A román nemzetiség épített környezetének ismerete, A román nemzetiség ének-, zene- és tánckultúrájának ismerete – mélyebb megismerése, egy projekt elõzetes kidolgozása és annak bemutatása a szóbeli vizsgán. A szóbeli vizsgára adható felkészülési idõ: 30 perc A vizsgázó felelési ideje: – Középszinten 15 perc, – Emelt szinten 20 perc. A felkészülés során írott anyagok, alapvetõ forrásgyûjtemények, CD-k és hangzó és képi anyagok, számítógép áll a jelöltek rendelkezésére. Tartalmi szerkezet A szóbeli vizsgán egy elõre elkészített projekttervet mutat be a diák legfeljebb 5 percben (emelt szinten 10 perc). Ez után kétszer 5 perc áll rendelkezésére, hogy önállóan kifejtse választhatóan a történeti ismeretek vagy a kisebbségpolitikai ismeretek illetve a néprajzi ismeretek vagy a nyelvvel kapcsolatos ismeretek közül kihúzott tételt. Mindegyik ismeretcsoportban 10 tételt kell adni (így tételcsoportonként 2 × 10 tételbõl húzhat a jelölt), mindegyik tételhez két különbözõ, de azonos tartalmú forrást kell hozzárendelni. Ügyelni kell arra, hogy a megadott tételek hasonló nehézségûek legyenek, és azokat a használható segédeszközökkel megközelítõen ugyanannyi idõ alatt lehessen megoldani. Értékelés A szóbeli vizsgateljesítmény maximális pontértéke 50 pont. Ezen belül a projekttervre 30 pont, a másik két ismeretcsoportra 10-10 pont adható. A vizsgateljesítmény értékelése a következõ általános értékelési kritériumok alkalmazásával történik. A projektterv bemutatása – összesen 30 pont − Tartalmi gazdagság 5 pont − A felhasznált ismeretek logikus, áttekinthetõ csoportosítása 5 pont − Szemléletesség az elõadásban 5 pont − A projekt kapcsolódása a valóságos helyzetekhez 5 pont − A projekt tárgyának önálló értelmezése 10 pont Történeti vagy kisebbségpolitikai ismeretek és néprajzi vagy a nyelvvel kapcsolatos ismeretek Összesen 20 pont (kétszer 10 pont) − A rendelkezésre álló segédanyagokból történõ válogatás képessége 2 pont − A szerzett információk világos és logikus csoportosításának képessége 2 pont − Az elõadás szemléletessége, nyelvi megformáltsága 2 pont − Egyéni tapasztalatok beépítése a feleletbe, saját vélemény megfogalmazása 4 pont ROMÁN NYELV ÉS IRODALOM I. RÉSZLETES VIZSGAKÖVETELMÉNYEK A) KOMPETENCIÁK KÖZÉPSZINT ÉS EMELT SZINT 1. Szövegértés 1.1. Különbözõ mûfajú és tematikájú szövegek lényegének megértése. 1.1.1. Információk értelemszerû szelektálása, célirányos kiválasztása és újraalkotása. 1.1.2. Önálló véleményformálás az új ismeretek, gondolatok befogadásakor. 1.1.3. Megfelelõ tájékozottság és jártasság a nyomtatott és elektronikus információforrásokban, a médiamûfajokban. 1.1.4 Grammatikai és irodalmi ismeretek alkalmazása írott és elektronikus formában közvetített szövegek megértésében és megformálásában. 1.2 Irodalmi és nem irodalmi szövegek értelmezése. 1.2.1. Szövegértelmezési eljárások alkalmazása a különbözõ szövegfajták körébõl. 1.2.2. Az irodalom nevelõ-, ismeret- és élményközvetítõ szerepének megértése és bemutatása. 1.2.3. Különbözõ szövegfajták (szépirodalmi, tudományos, hivatalos, publicisztikai) összevetése, nyelvi, stilisztikai, szerkezeti sajátosságainak felismerése. 1.2.4. Az írott közlés kohéziójának, logikai kapcsolatainak feltárása, a cél és a kommunikatív kontextus meghatározása. 1.2.5. Szövegen belüli és szövegek közötti jelentésbeli, ok-okozati összefüggések felismerése és megértése. 1.2.6. A címzettnek, a témának és a mondanivalónak megfelelõ írásos és élõszavas szövegek helyes megformálása. 2. Írásbeli szövegalkotás 2.1. Irodalmi és nem irodalmi témák feldolgozása különbözõ típusú szövegekben. (Pl. a kisebbségek helye és szerepe az Európai Unióban; kétnyelvûség, a nyelvcsere; a globalizáció;a kulturális örökség; az emberi kapcsolatok, az érzelmi intelligencia megnyilatkozási formái; a számítógépes újvilág.) 2.2. Címnek, címzettnek, témának megfelelõ tartalmú, stílusú, felépítésû írásmû megformálása a mindennapi élet magán- és hivatalos mûfajaiban. (Pl. jegyzet, ajánlás, kronologikus beszámoló, úti napló, beszámoló színházi vagy filmélményrõl, értekezés, esszé, mûértelmezés.) 2.3. Probléma írásos megvitatása az önálló érvelés és a meggyõzés módszerével. 2.4. Olvasmányélmény kifejezése tartalmi, nyelvi és szerkezeti szempontból egyaránt. 2.5. Mûvészi alkotással kapcsolatos esztétikai élmény kifejezése szabatos stílusban és logikus felépítésben. 2.6. Hivatalos iratok megalkotásához szükséges tartalmi és formai követelmények készségszintû elsajátítása és alkalmazása (pl. kérvény, önéletrajz, pályázat, jegyzõkönyv). 2.7. A szövegszerkesztés normáinak, technikai lépéseinek alapos ismerete, biztos helyesírás, jó arányérzék és esztétikus íráskép. 3. Beszéd, szóbeli szövegalkotás 3.1. Önálló közlés megformálása, alkalmazkodva a nyelvi normához, az adott beszédhelyzethez, témához, illetve mûfajhoz. 3.2. Jól összefogott, lényegre törõ, logikus felépítésû szóbeli elõadás (megfelelõ artikuláció, helyes hangsúly, hanglejtés, beszédtempó). 4. Fogalomhasználat 4.1. Az olvasmányélmények értõ-érzõ befogadása, fogalmilag helytálló bemutatása. 4.2. Etikai, esztétikai, költészettani, nyelvi fogalmak megfelelõ alkalmazása. 4.3. Fogalmak megvilágítása gyakorlati példák alapján. Csak emelt szinten 4.4 Fogalmak összefüggéseinek értelmezése, összevetése történeti kontextusokban. B) ISMERETKÖRÖK

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes